title: Директива 2003/104/ЕО на Комисията от 12 ноември 2003 година за разрешаване на изопропил естер от хидроксилирания аналог на метионина

text:
Важна правна забележка

|

32003L0104

Официален вестник n° L 295 , 13/11/2003 стр. 0083 - 0084 специално чешко издание глава 3 том 40 стр. 504  - 505 специално испанско издание глава 3 том 40 стр. 504  - 505 специално унгарско издание глава 3 том 40 стр. 504  - 505 специално литвийско издание глава 3 том 40 стр. 504  - 505 LV.ES глава 3 том 40 стр. 504  - 505 MT.ES глава 3 том 40 стр. 504  - 505 PL.ES глава 3 том 40 стр. 504  - 505 SK.ES глава 3 том 40 стр. 504  - 505 специално словенско издание глава 3 том 40 стр. 504  - 505

		20031112Директива 2003/104/ЕО на Комисиятаот 12 ноември 2003 годиназа разрешаване на изопропил естер от хидроксилирания аналог на метионинаКОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 82/471/ЕИО на Съвета от 30 юни 1982 г. относно някои продукти, използвани при храненето на животните [1], последно изменена с Директива 1999/20/ЕО [2], и по-специално член 6 от нея,като има предвид, че:(1) Съгласно Директива 82/471/ЕИО измененията, които трябва да бъдат внесени в приложението към посочената директива в резултат на развитието на науката и техниката, трябва да бъдат приети посредством процедурата, определена в член 13.(2) Подадено е заявление за разрешително на изопропил естер от хидроксилирания аналог на метионина, който принадлежи към групата "аналози на аминокиселините", включена в приложението към Директива 82/471/ЕИО.(3) Научният комитет по хранене на животните (НКХЖ) изрази становище по използването на този продукт в храните за животни на 25 април 2003 г., в което се заключава, че изопропил естерът от хидроксилирания аналог на метионина не представлява риск за човешкото здраве, за здравето на животните или за околната среда.(4) Оценката на заявлението за разрешително, подадено по отношение на изопропил естера от хидроксилирания аналог на метионина, показва, че този продукт отговаря на изискванията, определени в член 6, параграф 2 от Директива 82/471/ЕИО, при условията, изложени в приложението към настоящата директива. По тези причини този продукт трябва да бъде разрешен.(5) Предвидените мерки в настоящата директива са в съответствие със становището на Постоянния комитет по хранителната верига и здравето на животните,ПРИЕ НАСТОЯЩАТА ДИРЕКТИВА:Член 1Приложението към Директива 82/471/ЕИО се изменя, както е предвидено в приложението към настоящата директива.Член 21. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, преди 20 май 2004 г. Те незабавно уведомяват Комисията за текстовете на тези разпоредби, като представят същевременно таблица за съответствие между тези разпоредби и самата директива.2. Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.3. Държавите-членки съобщават на Комисията текстовете на разпоредбите от националното законодателство, които те приемат в областта, уредена с настоящата директива.Член 3Настоящата директива влиза в сила на седмия ден след публикуването ѝ в Официален вестник на Европейския съюз.Член 4Адресати на настоящата директива са държавите-членки.Съставено в Брюксел на 12 ноември 2003 година.За КомисиятаDavid ByrneЧлен на Комисията[1] ОВ L 213, 21.7.1982 г., стр. 8.[2] ОВ L 80, 23.3.1999 г., стр. 20.--------------------------------------------------20031112ПРИЛОЖЕНИЕСледното се добавя към списъка от аналози на аминоацидите в приложението към Директива 82/471/ЕИО под заглавие "4.1 Аналози на метионина""Име на групата продукти | Име на продукта | Посочване на хранителния принцип или идентичност на микроорганизма | Културен субстрат (идентификации, ако има такива) | Съставни характеристики на продукта | Животински вид | Специални разпоредби |4.1 Аналози на метионина | 4.1.3 изопропил естер на хидроксилирания аналог на метионина | CH3-S-(CH2)2-CH(OH)-COO-CH-(CH3)2 | — | —Мономер естери: 90 % минимум—Влажност: максимум 1 % | Млекодайни крави | Текст, който да бъде изписан върху етикета или опаковката на продукта: Изопропил естер от 2-хидрокси-4-метилтиобутон ацидТекст, който да бъде изписан върху етикета или опаковката на съставната храна: Аналог на метионина: Изопропил естер от 2-хидрокси-4-метилтиобутон ацидПроцент на включване на аналога на метионина в храната" |--------------------------------------------------


title: Директива 2009/102/ЕО на Европейския парламент и на Съвета от 16 септември 2009 година в областта на дружественото право относно едноличните дружества с ограничена отговорност (Текст от значение за ЕИП)

text:
               1.10.2009

               BG

               Официален вестник на Европейския съюз

               L 258/20

      ДИРЕКТИВА 2009/102/ЕО НА ЕВРОПЕЙСКИЯ ПАРЛАМЕНТ И НА СЪВЕТА

   от 16 септември 2009 година
   в областта на дружественото право относно едноличните дружества с ограничена отговорност
   (кодифицирана версия)
   (текст от значение за ЕИП)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за създаване на Европейската общност, и по-специално член 44 от него,
   като взеха предвид предложението на Комисията,
   като взеха предвид становището на Европейския икономически и социален комитет (1),
   в съответствие с процедурата, предвидена в член 251 от Договора (2),
   като имат предвид, че:

               (1)

               Дванадесета директива 89/667/ЕИО на Съвета в областта на дружественото право от 21 декември 1989 г. относно едноличните дружества с ограничена отговорност (3) е била неколкократно съществено изменяна (4). С оглед постигане на яснота и рационалност посочената директива следва да бъде кодифицирана.

               (2)

               Някои гаранции, които държавите-членки изискват от дружествата по смисъла на член 48, втора алинея от Договора с оглед защитата на интересите на членовете и на третите лица, следва да бъдат координирани, с цел те да станат равностойни в цялата Общност.

               (3)

               В тази област, от една страна, в Първа директива 68/151/ЕИО на Съвета от 9 март 1968 г. за съгласуване на гаранциите, които държавите-членки изискват от дружествата по смисъла на член 58, втора алинея от Договора, за защита на интересите на съдружниците и на трети лица, с цел тези гаранции да станат равностойни на цялата територия на Общността (5), Четвърта директива 78/660/ЕИО на Съвета от 25 юли 1978 г., приета на основание член 54, параграф 3, буква ж) от Договора относно годишните счетоводни отчети на някои видове дружества (6) и Седма директива 83/349/ЕИО на Съвета от 13 юни 1983 г., приета на основание член 54, параграф 3, буква ж) от Договора относно консолидираните счетоводни отчети (7), отнасящи се съответно до оповестяването на данни, действителността на задълженията, недействителността, годишните счетоводни отчети и консолидираните счетоводни отчети, се прилагат за всички капиталови дружества. От друга страна, във Втора директива 77/91/ЕИО на Съвета от 13 декември 1976 г. за съгласуване на гаранциите, които се изискват в държавите-членки за дружествата по смисъла на член 58, втора алинея от Договора, за защита на интересите както на съдружниците, така и на трети лица по отношение учредяването на акционерни дружества и поддържането и изменението на техния капитал с цел тези гаранции да станат равностойни (8), Трета директива 78/855/ЕИО на Съвета от 9 октомври 1978 г., приета на основание член 54, параграф 3, буква ж) от Договора относно сливанията на акционерни дружества (9), и Шеста директива 82/891/ЕИО на Съвета от 17 декември 1982 г., приета на основание член 54, параграф 3, буква ж) от Договора, относно разделянето на акционерните дружества (10), отнасящи се до учредяването и капитала, сливането и разделянето, се прилагат само към акционерни дружества.

               (4)

               Необходим е правен инструмент, който позволява ограничаване на отговорността на отделния търговец на територията на цялата Общност, без да се засяга законодателството на държавите-членки, което в изключителни случаи изисква търговецът да отговаря за задълженията на предприятието си.

               (5)

               Дружеството с ограничена отговорност може да бъде еднолично дружество от момента на учредяването си или да стане такова, ако всички дялове бъдат придобити от едно лице. До постигането на по-нататъшно съгласуване на националните разпоредби за обединенията на дружества държавите-членки могат да установят специални разпоредби или санкции за случаите, в които физическо лице е едноличен собственик на няколко дружества или в които еднолично дружество или друго юридическо лице са еднолични собственици на дружество. Единствената цел на тази възможност е да бъдат отчетени съществуващите особености на някои национални законодателства. За тази цел държавите-членки в отделни случаи могат да въвеждат ограничения за учредяването на еднолични дружества или да предвидят неограничена отговорност на едноличния собственик. Държавите-членки са свободни да установят правила за покриване на рисковете, свързани с едноличните дружества поради обстоятелството, че те имат само един съдружник, по-специално за да се гарантира внасянето на записания капитал.

               (6)

               Придобиването на всички дялове от едно лице и самоличността на едноличния собственик са обстоятелства, които следва да бъдат оповестени чрез вписване в регистър, достъпен за обществеността.

               (7)

               Необходимо е решенията, взети от едноличния собственик в качеството му на общо събрание, да бъдат в писмена форма.

               (8)

               Договорите между едноличния собственик и дружеството, представлявано от него, също следва да се сключват в писмена форма, доколкото тези договори не са свързани с текущи операции, извършени при обичайни условия.

               (9)

               Настоящата директива не следва да засяга задълженията на държавите-членки относно крайните срокове за транспониране в националното право и прилагането на директивите, посочени в приложение II, част Б,

         ПРИЕХА НАСТОЯЩАТА ДИРЕКТИВА:
   Член 1
   Мерките за координиране, предвидени от настоящата директива, се прилагат за законовите, подзаконовите и административни разпоредби на държавите-членки, свързани с видовете дружества, посочени в приложение I.
   Член 2
   1.   Дадено дружество може да има само един член при учредяването си или когато всичките му дялове бъдат придобити от едно лице (еднолично дружество).
   2.   До постигане на съгласуване на националните разпоредби, свързани с обединенията на дружества, държавите-членки могат да установят специални разпоредби или санкции за случаите, в които:

               а)

               физическо лице е едноличен собственик на няколко дружества; или

               б)

               еднолично дружество или друго юридическо лице са еднолични собственици на едно дружество.

         Член 3
   Ако дадено дружество стане еднолично дружество поради това, че всичките му дялове са придобити от едно лице, това обстоятелство, заедно със самоличността на едноличния собственик, се отбелязва в делото или се вписва в регистъра, посочени в член 3, параграфи 1 и 2 от Директива 68/151/ЕИО, или в регистър, воден от дружеството и достъпен за обществеността.
   Член 4
   1.   Едноличният собственик упражнява правомощията на общото събрание на съдружниците.
   2.   Решенията на едноличния собственик в областта, посочена в параграф 1, се отразяват в протокол или се съставят в писмена форма.
   Член 5
   1.   Договорите между едноличния собственик и дружеството, представлявано от него, се отразяват в протокол или се съставят в писмена форма.
   2.   Държавите-членки може да не прилагат параграф 1 към текущи операции, извършени при обичайни условия.
   Член 6
   Настоящата директива се прилага и когато дадена държава-членка допуска съществуването на еднолични дружества по смисъла на член 2, параграф 1 и в случаите на акционерни дружества.
   Член 7
   Държава-членка не е длъжна да разрешава учредяването на еднолични дружества, ако законодателството ѝ предвижда, че отделен търговец може да създаде предприятие, отговорността на което се ограничава до имущество, определено за конкретна дейност, при условие че за такива предприятия са предвидени гаранции, равностойни на въведените с настоящата директива или с други разпоредби на Общността, които се прилагат за дружествата, посочени в член 1.
   Член 8
   Държавите-членки съобщават на Комисията текстовете на основните разпоредби от националното законодателство, които те приемат в областта, уредена с настоящата директива.
   Член 9
   Директива 89/667/ЕИО, изменена с актовете, посочени в приложение II, част А, се отменя, без да се засягат задълженията на държавите-членки относно сроковете за транспониране в националното право и за прилагане на директивите, които са посочени в приложение II, част Б.
   Позоваванията на отменената директива се считат за позовавания на настоящата директива и се четат съгласно таблицата на съответствието в приложение III.
   Член 10
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 11
   Адресати на настоящата директива са държавите-членки.

      Съставено в Страсбург на 16 септември 2009 година.

            За Европейския парламент

            Председател

         J. BUZEK

            За Съвета

            Председател

         C. MALMSTRÖM

      (1)  ОВ C 77, 31.3.2009 г., стр. 42.

      (2)  Становище на Европейския парламент от 18 ноември 2008 г. (все още непубликувано в Официален вестник) и Решение на Съвета от 13 юли 2009 г.

      (3)  ОВ L 395, 30.12.1989 г., стр. 40.

      (4)  Вж. приложение II, част А.

      (5)  ОВ L 65, 14.3.1968 г., стр. 8.

      (6)  ОВ L 222, 14.8.1978 г., стр. 11.

      (7)  ОВ L 193, 18.7.1983 г., стр. 1.

      (8)  ОВ L 26, 31.1.1977 г., стр. 1.

      (9)  ОВ L 295, 20.10.1978 г., стр. 36.

      (10)  ОВ L 378, 31.12.1982 г., стр. 47.

      ПРИЛОЖЕНИЕ I

         Видове дружества, посочени в член 1

                  —

                     в Белгия:

                  „Société privée à responsabilité limitée/ besloten vennootschap met beperkte aansprakelijkheid“;

                  —

                     в България:

                  „дружество с ограничена отговорност, акционерно дружество“;

                  —

                     в Чешката република:

                  „společnost s ručením omezeným“;

                  —

                     в Дания:

                  „anpartsselskaber“;

                  —

                     в Германия:

                  „Gesellschaft mit beschränkter Haftung“;

                  —

                     в Естония:

                  „aktsiaselts, osaühing“;

                  —

                     в Ирландия:

                  „private company limited by shares or by guarantee“;

                  —

                     в Гърция:

                  „εταιρεία περιορισμένης ευθύνης“;

                  —

                     в Испания:

                  „sociedad de responsabilidad limitada“;

                  —

                     във Франция:

                  „société à responsabilité limitée“;

                  —

                     в Италия:

                  „società a responsabilità limitata“;

                  —

                     в Кипър:

                  „ιδιωτική εταιρεία περιορισμένης ευθύνης με μετοχές ή με εγγύηση“;

                  —

                     в Латвия:

                  „sabiedrība ar ierobežotu atbildību“;

                  —

                     в Литва:

                  „uždaroji akcinė bendrovė“;

                  —

                     в Люксембург:

                  „société à responsabilité limitée“;

                  —

                     в Унгария:

                  „korlátolt felelősségű társaság, részvénytársaság“;

                  —

                     в Малта:

                  „kumpannija privata/private limited liability company“;

                  —

                     в Нидерландия:

                  „besloten vennootschap met beperkte aansprakelijkheid“;

                  —

                     в Австрия:

                  „Aktiengesellschaft, Gesellschaft mit beschränkter Haftung“;

                  —

                     в Полша:

                  „spółka z ograniczoną odpowiedzialnością“;

                  —

                     в Португалия:

                  „sociedade por quotas“;

                  —

                     в Румъния:

                  „societate cu răspundere limitată“;

                  —

                     в Словения:

                  „družba z omejeno odgovornostjo“;

                  —

                     в Словакия:

                  „spoločnosť s ručením obmedzeným“;

                  —

                     във Финландия:

                  „osakeyhtiö/aktiebolag“;

                  —

                     в Швеция:

                  „aktiebolag“;

                  —

                     в Обединеното кралство:

                  „private company limited by shares or by guarantee“.

      ПРИЛОЖЕНИЕ II
      ЧАСТ A

         Отменената директива и списък на нейните последващи изменения

      (посочени в член 9)

                  Директива 89/667/ЕИО на Съвета
                  (ОВ L 395, 30.12.1989 г., стр. 40)

                  Приложение I, точка XI, буква A от Акта за присъединяване от 1994 г.
                  (ОВ C 241, 29.8.1994 г., стр. 194)

                  Приложение II, точка 4, буква A от Акта за присъединяване от 2003 г.
                  (ОВ L 236, 23.9.2003 г., стр. 338)

                  Директива 2006/99/ЕО на Съвета
                  (ОВ L 363, 20.12.2006 г., стр. 137)

                  Единствено буква A, точка 4 от приложението

            ЧАСТ Б

         Срокове за транспониране в националното право и за прилагане

      (посочени в член 9)

                  Директива

                  Срок за транспониране

                  Дата на прилагане

                  89/667/ЕИО

                  31 декември 1991 г.

                  Най-късно 1 януари 1993 г. по отношение на дружества, съществуващи към 1 януари 1992 г.

                  2006/99/ЕО

                  1 януари 2007 г.

      ПРИЛОЖЕНИЕ III

         ТАБЛИЦА НА СЪОТВЕТСТВИЕТО

                  Директива 89/667/ЕИО

                  Настоящата директива

                  Член 1, уводно изречение

                  Член 1

                  Член 1, първо до двадесет и седмо тире

                  Приложение I

                  Членове 2—7

                  Членове 2—7

                  Член 8, параграф 1

                  —

                  Член 8, параграф 2

                  —

                  Член 8, параграф 3

                  Член 8

                  —

                  Член 9

                  —

                  Член 10

                  Член 9

                  Член 11

                  —

                  Приложение I

                  —

                  Приложение II

                  —

                  Приложение III


title: Директива 2004/116/ЕО на Комисията от 23 декември 2004 година за изменение на приложението към Директива 82/471/ЕИО на Съвета по отношение на включването на Candida guilliermondiiТекст от значение за ЕИП.

text:
Важна правна забележка

|

32004L0116

Официален вестник n° L 379 , 24/12/2004 стр. 0081 - 0082 Официален вестник n° L 183 , 05/07/2006 стр. 0454 - 0455

		20041223Директива 2004/116/ЕО на Комисиятаот 23 декември 2004 годиназа изменение на приложението към Директива 82/471/ЕИО на Съвета по отношение на включването на Candida guilliermondii(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 82/471/ЕИО на Съвета от 30 юни 1982 г. относно някои продукти, използвани при храненето на животните [1], и по-специално член 6 от нея,като има предвид, че:(1) Беше подадено заявление за разрешително за Candida guilliermondii, култивирана върху субстрати от растителен произход, която принадлежи към продуктова група "1.2.1. Мая, култивирана върху субстрати от животински или растителен произход", определена в приложението към Директива 82/471/ЕИО. Този вид фураж е микробен продукт, който се базира върху използваните клетки, които остават след индустриалното производство на лимонена киселина чрез ферментация.(2) Научният панел за добавките и продуктите или веществата, използвани във фуражите за животни, към Европейския орган за безопасност на храните представи на 7 юни 2004 г. становище по отношение на използването на този продукт във фуражите, което становище стига до извода, че използването на Candida guilliermondii, култивирана върху субстрати от растителен произход (меласа от захарна тръстика), не представлява риск за здравето на хората, за здравето на животните или за околната среда.(3) Оценката на молбата за разрешително по отношение на Candida guilliermondii, култивирана върху субстрати от растителен произход, показва, че този продукт отговаря на изискванията, които са установени в член 6, параграф 2 от Директива 82/471/ЕИО, при условията предвидени в приложението.(4) Директива 82/471/ЕИО следва да бъде съответно изменена.(5) Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,ПРИЕ НАСТОЯЩАТА ДИРЕКТИВА:Член 1Приложението към Директива 82/471/ЕИО се изменя, както е посочено в приложението към настоящата директива.Член 21. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, най-късно от 30 юни 2005 г. Те незабавно информират Комисията за текстовете на тези разпоредби и за таблицата на съответствието между тези разпоредби и настоящата директива.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текстовете на разпоредбите на националното законодателство, което те приемат в областта, уредена с настоящата директива.Член 3Настоящата директива влиза в сила на седмия ден след публикуването ѝ в Официален вестник на Европейския съюз.Член 4Адресати на настоящата директива са държавите-членки.Съставено в Брюксел на 23 декември 2004 година.За КомисиятаMarkos KyprianouЧлен на Комисията[1] ОВ L 213, 21.7.1982 г., стр. 8. Директива, последно изменена с Директива 2003/104/ЕО на Комисията (ОВ L 295, 13.11.2003 г., стр. 83).--------------------------------------------------20041223ПРИЛОЖЕНИЕВ приложението към Директива 82/471/ЕИО продуктовата група 1.2.1 се заменя със следното:"Наименование на продуктовата група | Наименование на продукта | Означение на хранителния принцип или идентичността на микроорганизма | Субстрат на културата (идентификация, ако съществува такава) | Характеристики на състава на продукта | Животински вид | Специални разпоредби |1.2.1.Мая, култивирана от субстрати от животински или растителен произход | Всички видове мая които са били получени от микроорганизми и субстрати, които са изброени съответно в колона 3 или в колона 4клетките на които са били убити | Saccharomyces cerevisae Saccharomyces carlsbergiensis Kluyveromyces lactis Kluyveromyces fragilis | Меласа, остатъци от дестилерии, зърнени продукти и продукти, съдържащи нишесте, плодови сокове, суроватка, млечна киселина и хидролизирани зеленчукови фибри (влакнини) | | Всички животински видове | |Candida guilliermondii | Меласа, остатъци от дестилерии, зърнени продукти и продукти, съдържащи нишесте, плодови сокове, суроватка, млечна киселина и хидролизирани зеленчукови фибри (влакнини) | Минимум 16 % сухо вещество | Прасета за угояване" |--------------------------------------------------